หลังมีเพศสัมพันธ์เลือดก็ไหลออกมาถึงคืนที่3เลือดลดลง แต่พอไปออกำลังกายเล่นเวทเทรนนิ่งส่วนขาเช้าวันต่อมาก็มีเลือดออกมากกว่าเดิม แต่ไม่แสบตอนปัสสาวะ เกิดจากอะไรคะ (ก่อนหน้านี้ไม่ได้มีอะไรกับแฟนมา7-10วันเนื่องจากเป็นประจำเดือนค่ะ)
สวัสดีค่ะ การมีเลือดออกหลังจากการมีเพศสัมพันธ์ โดยไม่ใช่เลือดที่เป็นรอบเดือนตามปกตินั้น อาจจะเกิดจาก การฉีกขาดของอวัยวะเพศหรือปากมดลูกขณะมีเพศสัมพันธ์ การมีทางเดินปัสสาวะอักเสบโดยจะเป็นลักษณะปัสสาวะที่ปนเลือด การมีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก หรือการมีอวัยวะภายในอุ้งเชิงกรานอักเสบ โดยหากเป็นเลือดที่ออกตามหลังการมีเพศสัมพันธ์วันเดียวกัน ไม่น่าจะเป็นภาวะแทรกซ้อนของการตั้งครรภ์เพราะยังเร็วเกินไปแนะนำการไปพบแพทย์เพื่อตรวจหาสาเหตุที่แน่ชัด เพราะการมีเลือดออกจากช่องคลอดที่ไม่ใช่ประจำเดือนเป็นภาวะผิดปกติที่ควรได้รับการหาสาเหตุที่แน่ชัดต่อไป แม้เลือดจะหยุดแล้วก็ตาม และควรทำการตรวจคัดกรองมะเร็งปากมดลูกทุกปีในเบื้องต้นงดการมีเพศสัมพันธ์ไปก่อนจนกว่าเลือดจะหยุดสนิท ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง งดการออกกำลังกายหรือการทำงานแบบหนักๆไปก่อนค่ะ